Diari Oficial de la Generalitat Valenciana


Sumari del DOGV 9044, del 18-03-2021 (2021/2508)

RESOLUCIÓ de 8 de març de 2021, del director general de Relacions amb Les Corts, de la Presidència de la Generalitat, per la qual es publica el conveni entre la Fundació Comunitat Valenciana-Regió Europea i l'Ajuntament de Castelló de la Plana, per a defensar i promoure els interessos municipals en l'àmbit europeu, facilitar la participació i el coneixement de polítiques europees i ajudar a formar joves titulats universitaris empadronats en el municipi de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9044

Data del DOGV
:   18-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2508


Data del document
:   08-03-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de març de 2021, del director general de Relacions amb Les Corts, de la Presidència de la Generalitat, per la qual es publica el conveni entre la Fundació Comunitat Valenciana-Regió Europea i l'Ajuntament de Castelló de la Plana, per a defensar i promoure els interessos municipals en l'àmbit europeu, facilitar la participació i el coneixement de polítiques europees i ajudar a formar joves titulats universitaris empadronats en el municipi de Castelló de la Plana. [2021/2508]  
  
La Fundació Comunitat Valenciana'Regió Europea i l'Ajuntament de Castelló de la Plana han subscrit, prèvia tramitació reglamentària, els dies 18 i 21 de desembre de 2020, respectivament, el conveni per a defensar i promoure els interessos municipals en l'àmbit europeu, facilitar la participació i el coneixement de polítiques europees i ajudar a formar joves titulats universitaris empadronats en el municipi de Castelló de la Plana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 8 de març de 2021 i número 353/2021, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 8 de març de 2021.- El director general de Relacions amb les Corts: Antonio Torres Salvador.  
  
  
Conveni de col·laboració entre la Fundació Comunitat Valenciana-Regió Europea i l'Ajuntament de Castelló de la plana, per a defensar i promoure els interessos municipals en l'àmbit europeu, facilitar la participació i el coneixement de polítiques europees i ajudar a formar joves titulats universitaris empadronats en el municipi de Castelló de la Plana  
  
(Exp. Gestiona 36868/2020)  
Les persones que a continuació es relacionen:  
Daría Terrádez Salom, directora de la Fundació Comunitat Valenciana-Regió Europea, amb domicili a efectes notificacions al carrer Cavallers núm.9, de València, identificada electrònicament mitjançant el corresponent certificat electrònic de signatura electrònica, en nom i representació de la Fundació Comunitat Valenciana-Regió Europea, facultada per escriptura de poders formalitzada davant del notari de l'Il·lustre Col·legi de Notaris de València Fernando Senent Ana, el dia 26 d'octubre de 2016, amb el número de protocol 1738 i ampliats per escriptura de data 30 de juliol de 2020 amb el número de protocol 816/20.  
Mitjançant la signatura del present document, Daría Terrádez Salom declara expressament que els poders relacionats en el paràgraf anterior i les facultats que d'ells se'n deriven no han sigut suspesos, limitats ni revocats, i està autoritzada la firma d'aquest conveni per l'acord del Consell de 4 de desembre de 2020.  
María Amparo Marco Gual, alcaldessa-presidenta de l'Ajuntament de Castelló de la Plana, identificada electrònicament mitjançant el corresponent certificat electrònic de signatura electrònica, en nom i representació de l'Ajuntament de Castelló de la Plana, de conformitat amb el que es disposa en l'article 124.4.a) de la Llei 7/1985, de 2 d'abril, reguladora de les bases del règim local, i trobant-se expressament facultada per a la signatura del present conveni mitjançant acord de la Junta de Govern Local de data 12 de novembre de 2020.  
Actua com a fedatària, Concepció Juan Gaspar, secretària general del ple de l'Ajuntament de Castelló de la Plana, qui s'identifica igualment electrònicament per mitjà del corresponent certificat electrònic de firma electrònica, d'acord amb el decret de delegació de funcions del secretari general de l'Administració Municipal, com a titular de l'Òrgan de Suport de la Junta de Govern Local, de data 25 de novembre de 2013, de conformitat amb allò que disposa l'article 3.2.i del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional.  
Mitjançant el present document l'Ajuntament de Castelló de la Plana i la Fundació Comunitat Valenciana-Regió Europea, a través dels seus representants respectivament, es reconeixen mútua competència i capacitat per a la formalització del present conveni.  
  
EXPOSEN  
  
I. Segons el paràgraf primer de l'article 6 dels Estatuts de la FCVRE, aprovats per Acord del Consell de tres d'octubre de dos mil tres:  
«La Fundació té per objecte potenciar la participació de tots els sectors amb presència en la Comunitat Valenciana en les polítiques desenvolupades per la Unió Europea i impulsar el coneixement d'aquestes. En particular assistirà al Consell de la Generalitat en l'àmbit de les seues competències en matèria de polítiques vinculades a Polítiques Agrícoles, Aigua i Desenvolupament Sostenible, Recerca, Desenvolupament i Innovació (R+D+I), Cooperació i Transnacionalitat, Ampliació de la Unió Europea, Regions i Fons Estructurals, Formació, Comunicació i Informació, Desenvolupament Econòmic i Empresa, Infraestructures i Transport, així com qualssevol altres àrees que siguen objecte d'una política europea que tinguen un interés especial per a la Comunitat Valenciana».  
II. La FCVRE, en la seua tasca de representació, defensa i promoció dels interessos de la Comunitat Valenciana en l'àmbit europeu, pretén facilitar la participació en el procés de decisió i integració europea a les administracions públiques, cambres de comerç, entitats financeres, instituts tecnològics, universitats, federacions empresarials, ONG, organitzacions agràries, municipis, associacions civils i, en definitiva, a la societat valenciana en el seu conjunt.  
III. Per part seua, l'Ajuntament de Castelló de la Plana, com a entitat local territorial, gestiona amb autonomia els interessos propis de les corresponents col·lectivitats a les quals representa dins del marc de les seues competències atribuïdes per l'ordenament jurídic, entre altres, les recollides en la Llei 7/1985, de 2 d'abril, reguladora de les bases del règim local.  
Resulta de gran rellevància i transcendència per a la ciutadania del municipi de Castelló de la Plana realitzar un seguiment de totes les polítiques comunitàries que tinguen per objecte la realització d'iniciatives i projectes europeus, en el marc de les esmentades competències municipals. Tot això amb vista a potenciar els plans municipals de desenvolupament estratègics de Castelló de la Plana, que li permeten convertir-se en una ciutat d'excel·lència, millorant la seua capacitat per a innovar i adaptar-se a les noves exigències, articulant la participació de les i dels actors urbans en un model de ciutat modern, sostenible i amb una visió de futur compartida. Amb aquesta finalitat, l'Ajuntament ha consignat una subvenció nominativa a favor de la FCVRE en els seus pressupostos, en virtut del que es conté en l'article 22.2a) de la Llei 38/2003, de 17 de novembre, general de subvencions, i en els articles 9 i 11 de l'Ordenança General Reguladora de la Concessió de Subvencions de l'Ajuntament de Castelló de la Plana, publicada en el BOP núm. 61, de data 19 de maig de 2009, d'ara en avant, OGS.  
IV. Per a la Comunitat Valenciana resulta de gran rellevància i transcendència el seguiment de totes les polítiques comunitàries, en una etapa en què la Unió Europea ha reformulat els eixos d'actuació i les prioritats de finançament de les polítiques europees per al període financer 2021-2027.  
. Mitjançant el present conveni se segueix i es continua la col·laboració que es va iniciar amb la signatura de convenis de col·laboració a partir de 2009 i que posteriorment va continuar a partir de 2017, i que tan bons resultats ha donat fins al moment.  
Pels motius exposats en els apartats anteriors, i considerant els efectes beneficiosos per a la societat en general, i en particular per al municipi de Castelló de la Plana, tots dos organismes acorden la signatura del present conveni i se sotmeten a les següents:  
  
Clàusules  
  
Primera. Objecte del conveni  
L'objecte del present conveni és articular la concessió d'una subvenció per part de l'ajuntament de Castelló de la Plana, de caràcter nominatiu, de conformitat amb el que es preveu en l'article 22.2.a de la Llei 38/2003, de 17 de novembre, general de subvencions, per a finançar a la FCVRE, a fi de desenvolupar una activitat que té per objecte potenciar la participació en les polítiques desenvolupades per la Unió Europea i impulsar el coneixement d'aquestes, especialment en aquelles qüestions relacionades amb les competències municipals i per a la formació de joves titulats universitaris empadronats en el municipi de Castelló de la Plana, amb una duració de dues anualitats. Per a això, la FCVRE proporcionarà a l'ajuntament informació sobre les iniciatives, polítiques i convocatòries europees del seu interés, servirà d'enllaç en les institucions europees, elaborarà agendes institucionals i acollirà a una persona becària en pràctiques en l'oficina de Brussel·les, entre altres serveis.  
  
Segona. Finançament  
L'ajuntament subvencionarà a la FCVRE la quantitat màxima anual de 20.000 euros, per a cobrir els costos en els quals incórrega l'entitat en l'acompliment de les activitats previstes en el present conveni. El present conveni s'articula per a dues anualitats, sent l'aportació de l'ajuntament de 20.000 euros per a cadascuna d'aquestes dues anualitats.  
  
  
Tercera. Obligacions  
Totes dues parts:  
- Es comunicaran recíprocament tota la informació a la qual tinguen accés i que puga resultar d'interés per a l'altra part en el desenvolupament de l'objecte del conveni.  
- Difondran recíprocament totes aquelles iniciatives pròpies relacionades en l'àmbit de la seua activitat i objecte d'aquest conveni a través de mecanismes de comunicació.  
- Organitzaran de manera conjunta seminaris i activitats de formació i informació relatives a tots aquells aspectes que, sobre la Unió Europea, les seues polítiques, programes i Institucions siguen d'interés per a totes dues institucions.  
- Col·laboraran activament en matèria de formació professional, impulsant l'aprenentatge del personal de totes dues entitats per a una gestió dels interessos; especialment es col·laborarà en la formació en assumptes europeus del o de la jove que resulte beneficiari o beneficiària d'un programa de beques convocat per l'Ajuntament de Castelló de la Plana, el període formatiu del qual discorrerà tant a l'Ajuntament com en l'oficina de la FCVRE a Brussel·les.  
Per la seua part, la FCVRE, dins del seu objecte fundacional, desenvoluparà, entre altres, les següents actuacions:  
- Dur a terme el seguiment exhaustiu de les iniciatives, polítiques i convocatòries de projectes de la Unió Europea, així com la seua difusió, en benefici de les administracions i societat civil de la ciutat de Castelló de la Plana.  
- Servir d'enllaç amb les institucions comunitàries per a la representació, defensa i difusió dels diferents interessos socials de Castelló de la Plana, i fomentar l'organització de visites a institucions comunitàries i trobades amb funcionaris d'aquestes.  
- Impulsar la relació entre els col·lectius socials i econòmics i aquells de les diferents regions i entitats locals que componen la Unió Europea amb l'objectiu d'establir relacions estratègiques per als temes d'interés.  
- Donar suport a la participació de l'Excm. Ajuntament de Castelló de la Plana en aquells canals d'intercanvi d'idees, experiències i bones pràctiques a nivell europeu que puguen resultar d'interés, com la European Week of Regions and Cities.  
- Donar suport a l'obtenció de subvencions i la participació de socis o sòcies per a projectes encapçalats per altres entitats, i col·laborar en la constitució de consorcis per a projectes liderats per entitats valencianes.  
  
- Proporcionar informació sobre la legislació comunitària, tant en elaboració com consolidada en benefici de les administracions i societat civil de la ciutat de Castelló de la Plana.  
- Acollir a la persona titular d'una beca atorgada per l'Ajuntament a persones titulades superiors universitàries, destinada a aconseguir una especialització professional, a través del desenvolupament de les activitats formatives que es determinen en el programa formatiu corresponent, que s'elaborarà de mutu acord a aquest efecte, compartint els recursos de què disposa la FCVRE, tal com es disposa en l'art. 48.3 de la Llei 40/2015, d'1 d'octubre, de règim jurídic del sector públic. La seua activitat formativa principal serà el coneixement, estudi i assessorament tècnic de projectes i activitats que puguen ser cofinançats per la Comunitat Europea i seguiment de polítiques públiques i de les relacions de col·laboració amb altres regions europees o xarxes regionals, i es desenvoluparà en la seu de la Fundació Comunitat Valenciana-Regió Europea a Brussel·les, i en dependències municipals de l'Ajuntament de Castelló de la Plana, indistintament.  
- Comunicar a l'Ajuntament de Castelló de la Plana, només es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats.  
- Reintegrar, d'acord amb el que es disposa en la Llei 38/2003, de 17 de novembre, general de subvencions, les quantitats percebudes en virtut del present conveni, a més de l'interés de demora, que poguera correspondre, des del moment del pagament de la subvenció, en els següents casos:  
- Incompliment de l'obligació de justificació.  
- Obtindre la subvenció sense reunir les condicions establides en el present conveni o altra normativa d'aplicació.  
- Incompliment de la finalitat de la subvenció concedida en virtut del present conveni.  
- Incompliment de les condicions i obligacions assumides en virtut del present conveni.  
- Haver obtingut altres ajudes o subvencions per a la mateixa finalitat que la prevista en aquest conveni, de tal quantia que, aïlladament o en concurrència amb aquesta última o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda a través del present conveni.  
  
- Executar les actuacions d'acord amb la normativa legal que resulte d'aplicació.  
- Assumir les responsabilitats de qualsevol ordre que es deriven de l'execució de les activitats objecte del present conveni.  
Per part de l'Ajuntament de Castelló de la Plana es duran a terme, entre altres, les següents actuacions:  
- Incloure un enllaç amb les activitats de la FCVRE en les eines de difusió de la seua activitat, com ara la pàgina digital, seminaris, conferències, congressos, actes, presentacions de projectes per la FCVRE, etc.  
- Incloure a la FCVRE com a soci de difusió en les propostes de projectes europeus que presente per al seu finançament des dels diferents programes comunitaris, complint a aquest efecte la normativa que resulte aplicable en cada cas per a la seua realització.  
- Convidar al personal tècnic de la FCVRE a aquelles activitats, accions i actes d'interés comunitari que organitze.  
- Crear una beca a fi de seleccionar una persona candidata que desenvoluparà la seua activitat formativa, tant en l'oficina de la FCVRE a Brussel·les com a l'Ajuntament de Castelló de la Plana; a tal objecte s'elaborarà un pla de formació consensuat, en el qual s'especificarà el contingut de les seues activitats i la forma de realització. L'Ajuntament assumeix el finançament de l'import d'aquesta, assegurança de viatge, assistència sanitària i desplaçament d'anada/tornada a Brussel·les. Finalitzat el procés selectiu, amb antelació suficient a l'inici de la beca, es comunicarà a la FCVRE les dades relatives a la persona candidata triada, la duració i el període de realització de la pràctica, el pla formatiu i la persona tutora assignada per l'Ajuntament.  
  
Quarta. Coordinació de la col·laboració  
La FCVRE designarà una persona interlocutora única responsable per als contactes i tasques amb l'Ajuntament de Castelló de la Plana. Per part seua, l'Ajuntament de Castelló de la Plana determinarà un interlocutor per a la mateixa fi, podent recaptar el suport tècnic que requerisca per al desenvolupament de les seues funcions.  
  
Cinquena. Justificació i pagament  
1. El pagament per l'Ajuntament de Castelló de la Plana de l'aportació econòmica corresponent a la primera anualitat amb càrrec als pressupostos municipals es realitzarà de forma anticipada en el termini de 30 dies des de la subscripció del conveni.  
La presentació de la documentació justificativa de l'execució de l'activitat objecte de subvenció pel present Conveni corresponent a la primera anualitat de vigència haurà d'efectuar-se com a màxim el 30 de juny de 2021 (inclusivament).  
El pagament per part de l'Ajuntament de Castelló de la Plana de l'aportació econòmica corresponent a la segona anualitat es realitzarà de forma anticipada una vegada s'aprove el compte justificatiu corresponent a la primera anualitat.  
La presentació de la documentació justificativa de l'execució de l'activitat objecte de subvenció pel present Conveni corresponent a la segona anualitat de vigència haurà d'efectuar-se com a màxim el 30 de juny de 2022 (inclusivament).  
2. L'acreditació de la justificació de la realització de la subvenció es realitzarà mitjançant la presentació via telemàtica, a través de la seu electrònica de l'ajuntament de Castelló de la Plana (http://sede.castello.es), de la documentació que integra el compte justificatiu a la qual al·ludeix l'article 17.3 de l'Ordenança General Reguladora de la Concessió de Subvencions de l'Ajuntament de Castelló de la Plana, d'ara en avant OGS, publicada en el B.O.P. núm. 61 de data 19 de maig de 2009.  
  
El pagament a les persones o entitats proveïdores es realitzarà preferentment mitjançant transferència bancària, o en el seu cas taló nominatiu, per a justificar les despeses realitzades, quedant el pagament en metàl·lic com a residual per a aquelles despeses de xicoteta quantia. El pagament de les despeses s'acreditarà a través dels següents mitjans:  
- Pagament per transferència bancària: es justificarà mitjançant resguard de l'entitat bancària de l'ordre de transferència realitzada o de l'extracte del compte corrent en el qual figure el càrrec de la transferència realitzada.  
Aquesta documentació podrà substituir-se per un certificat (o un altre títol similar) emés per l'entitat bancària que continga: la persona titular i el número de compte en el qual es carrega la transferència, la persona ordenant de la transferència, la persona beneficiària, el concepte pel qual es realitza la transferència i l'import i data de l'operació.  
- Pagament per domiciliació bancària: es justificarà mitjançant notificació bancària del deute o extracte del compte corrent on figure el càrrec de la domiciliació.  
Aquesta documentació podrà substituir-se per un certificat (o un altre títol similar) emés per l'entitat bancària que continga: la persona titular i el número del compte en el qual es carrega el deute, la persona ordenant del deute, la persona beneficiària, el concepte pel qual es realitza el deute i l'import i data de l'operació.  
- Pagament per taló nominatiu: es justificarà mitjançant còpia del taló nominatiu emés a nom de la persona o entitat proveïdora que emet la factura o document equivalent, juntament amb l'extracte del compte corrent on figure el càrrec del taló o certificat de l'entitat bancària en el qual conste el número del taló, el seu import, la identificació de qui el cobra i la data del cobrament.  
- Pagament amb targeta: es justificarà mitjançant la factura de compra en el qual figure el pagament amb targeta, el resguard del mateix i l'extracte del compte a nom de la persona beneficiària on figure el càrrec.  
L'extracte del compte podrà substituir-se per un certificat (o un altre títol similar) emés per l'entitat bancària, en el qual com a mínim conste la persona titular i el número del compte en el qual es carrega el pagament de la targeta, la persona beneficiària, la data i l'import pagat.  
- Pagament en metàl·lic: aquesta forma de pagament només s'acceptarà per a aquelles factures per import igual o inferior a 100,00 euros (IVA inclòs). Es justificarà mitjançant una factura en la qual conste el rebut en efectiu de la quantitat a través del text «pagat», «rebut», «cobrat» o «venda al comptat», sense que s'accepte l'expressió «comptabilitzat».  
En relació amb les despeses de personal hauran de justificar-se, a través de les nòmines, degudament signades per la persona perceptora i amb el comprovant bancari de l'abonament.  
Quan s'aporten com a justificants nòmines haurà d'indicar-se el percentatge imputat sobre l'import net d'aquesta.  
Les despeses relatives a dietes hauran d'acreditar-se mitjançant les corresponents minutes, amb els requisits legalment establits, havent d'aportar-se els justificants relacionats en les respectives liquidacions.  
  
Així mateix, hauran d'aportar-se les justificacions del pagament de les cotitzacions a la Seguretat Social (TC1 i TC2), així com la justificació de les retencions i ingressos en la delegació de l'Agència Estatal Tributària de les quantitats relatives a l'Impost sobre la Renda de les Persones Físiques i altres tributs, amb independència de la imputació o no d'aquestes quantitats.  
En cas que l'entitat beneficiària no presente la justificació en el termini indicat, haurà de requerir-se a aquest segons el que es disposa en l'article 70.3 de Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, sense perjudici de les sancions que corresponga imposar.  
3. La concessió de la present subvenció queda condicionada al compliment, per part de la FCVRE, de les obligacions de caràcter general que estableix l'article 14 de la Llei 38/2003, de 17 de novembre, general de subvencions, l'Ordenança General Reguladora de la Concessió de Subvencions de l'Ajuntament de Castelló de la Plana i altra normativa legal que resulte d'aplicació, i especialment haurà d'acreditar-se, abans de la signatura del present conveni, que es troba al corrent en el compliment de les seues obligacions tributàries i davant de la Seguretat social.  
  
La FCVRE no haurà de constituir garantia com a condició necessària a la percepció de l'aportació econòmica, en tractar-se d'una fundació pública sense ànim de lucre, que té com a finalitat exclusiva potenciar la participació de tots els sectors de la Comunitat Valenciana en les polítiques de la Unió Europea.  
4. D'acord amb el que s'estableix en l'article 31 de la LGS es consideren despeses subvencionables les generades com a conseqüència del desenvolupament de les activitats que es realitzen amb càrrec al present conveni (tant despeses directes com indirectes, sempre que es puga individualitzar la seua quantia). Entre altres podran ser despeses subvencionables les següents:  
- Factures originals o còpies compulsades d'altres empreses o entitats que hagen entregat productes o prestat serveis per a la realització de les activitats contingudes en el marc del conveni segons el que es disposa en la clàusula tercera. Obligacions.  
- Les despeses de personal. Quan l'import de la despesa subvencionable supere les quanties establides en la Llei 30/2007, de 30 d'octubre, de contractes del sector públic per al contracte menor, l'entitat beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues especials característiques no existisca en el mercat suficient nombre d'entitats que els realitzen, presten o subministren, o llevat que la despesa s'haguera realitzat amb anterioritat a la subvenció.  
L'elecció entre les ofertes presentades, que hauran d'aportar-se en la justificació, o, en el seu cas, en la sol·licitud de subvenció, es realitzarà conforme a criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.  
5. La quantitat a subvencionar per l'ajuntament només podrà sufragar les despeses realitzades:  
- Per a la primera anualitat de vigència del conveni durant el període comprés entre el 15 de febrer de 2020 i el 14 de febrer de 2021 (tots dos inclusivament) i pagades amb caràcter previ al 30 de juny de 2021 (data límit del termini de justificació de l'anualitat).  
- Per a la segona anualitat de vigència del conveni durant el període comprés entre el 15 de febrer de 2021 i el 14 de febrer de 2022 (tots dos inclusivament) i pagades amb caràcter previ al 30 de juny de 2022 (data límit del termini de justificació de l'anualitat).  
  
Sisena. Divulgació de resultats  
Atés l'interés a divulgar el més àmpliament possible la col·laboració objecte d'aquest conveni, i amb la finalitat de fer arribar al major nombre possible d'entitats la labor realitzada, les parts es comprometen a difondre informació sobre les actuacions conjuntes i els seus resultats per mitjà de publicacions d'articles o notes de premsa en les seues respectives pàgines digitals (www.ue.gva.es i www.castello.es), mitjans de comunicació, conferències, trobades, seminaris, etc.  
Així mateix, en compliment de l'article 9.1.c de la Llei 2/2015, de la Generalitat, de transparència, bon govern i participació ciutadana de la Comunitat Valenciana, totes dues entitats publicaran en la seua pàgina web almenys la informació bàsica d'aquest conveni: objecte, parts signants, duració i obligacions. La FCVRE, a més, publicarà el text íntegre del conveni en el portal de transparència de la seua pàgina web en el termini de deu dies hàbils des de la seua inscripció en el Registre de Convenis de la Generalitat, tal com estableix l'article 12.2 del Decret 105/2017, de 28 de juliol, del Consell, de desenvolupament de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i en el Diari Oficial de la Generalitat Valenciana, tal com estableix l'article 111.3. de la Llei 8/2010 de règim local de la Comunitat Valenciana.  
  
Setena. Confidencialitat  
El personal de totes dues entitats quedarà subjecte, respecte de la informació a la qual tinga accés com a conseqüència de la col·laboració objecte d'aquest conveni, al més estricte deure de confidencialitat.  
  
Huitena. Comissió de seguiment  
A fi de donar compliment als objectius i obligacions derivats del present conveni, es constituirà una Comissió de Seguiment les funcions de la qual seran el control dels objectius i el compliment de les obligacions derivades del conveni i que no siguen objecte d'altres comissions, i resoldre les discrepàncies que pogueren sorgir entre les parts signants, així com els problemes d'interpretació i compliment del conveni que puguen sorgir, segons estableix l'article 49.3.f de la Llei 40/2015 de règim jurídic del sector públic. Estarà composta per quatre persones, dues en representació de la FCVRE i altres dues en representació de l'Ajuntament de Castelló de la Plana.  
Les persones representants de la FCVRE en aquesta comissió són:  
- La directora de la FCVRE o persona en qui delegue, que exercirà les funcions de presidenta.  
- La coordinadora de la FCVRE o persona en qui delegue.  
Les persones responsables de l'Ajuntament de Castelló de la Plana en aquesta comissió són:  
- L'Excma. Sra. alcaldessa-presidenta o persona en qui delegue.  
- La directora de l'Oficina de Planificació i Projecció Econòmica o persona en qui delegue, que exercirà les funcions de secretària.  
La comissió haurà de reunir-se a requeriment de qualsevol de totes dues administracions. De cada reunió s'elaborarà l'acta corresponent en la qual es reflectisquen les qüestions analitzades i en el seu cas les propostes i solucions oferides.  
Si no s'arribara a un acord, les qüestions litigioses seran de coneixement i competència de l'ordre jurisdiccional contenciós administratiu.  
  
  
Novena. Vigència  
El present conveni produirà efectes des de la seua subscripció i tindrà una vigència de dues anualitats.  
Les parts es comprometen a complir amb les seues obligacions per a finalitzar les accions que es troben ja iniciades i estiguen en fase d'execució en el moment del venciment o resolució del conveni.  
  
Desena. Causa de resolució  
El present conveni podrà ser resolt per acord de les parts. Igualment, constituirà causa d'extinció del present conveni l'incompliment dels compromisos adquirits en aquest, així com els previstos amb caràcter general per la legislació vigent. En el supòsit d'extinció prèvia a la conclusió del termini de vigència, la Comissió de Seguiment acordarà la manera d'acabar les actuacions en curs d'execució, així com les conseqüències aplicables en cas d'incompliment de les obligacions i compromisos assumits per cadascuna de les parts.  
  
L'eventual modificació del contingut del conveni requerirà l'acord unànime de les parts signants.  
  
Onzena. Normativa aplicable  
El present conveni es regirà pel que es disposa en la normativa vigent en matèria de subvencions (Llei 38/2003, de 17 de novembre, general de subvencions; Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions i l'Ordenança General de subvencions), Llei 40/2015, d'1 d'octubre, de règim jurídic del sector públic, Llei 39/2015, d'1 d'octubre, del procediment administratiu comú i altra normativa local que resulte d'aplicació.  
El present conveni es regirà pel que es disposa en la Llei 38/2003, de 17 de novembre, general de subvencions, i normativa de desenvolupament i aplicació, la Llei 40/2015, d'1 d'octubre, els articles 111 i concordants de la Llei 8/2010, de 23 de juny, de règim local de la Comunitat Valenciana i el Decret 176/2014, de 10 d'octubre, del Consell, que regula els convenis que subscriga la Generalitat i el seu registre, en aquells articles en els quals apareguen citades aquest tipus d'entitats (fundacions, societats i consorcis), en compliment del que es disposa en l'article 4.4 del decret.  
I per deixar-ne constància i en prova de conformitat per totes dues parts, se signa electrònicament el present document:  
  
18.12.2020  
La Fundació Comunitat Valenciana-Regió Europea, la directora: Daría Terrádez Salom  
  
21.12.2020  
L'Ajuntament de Castelló de la Plana, la alcadessa-presidenta: Amparo Marco Gual  
  
21.12.2020  
Com a fedatària, la secretària general del Ple: Concepción Juan Gaspar